Document ID: /roh_data/filtered/fineweb-2-filterrobots_roh.jsonl.gz/38126

I sa tracta d’in project d’emprova. La primavaira vegnan las experientschas examinadas ed i vegn decidì co ch’i duai ir enavant cun il servetsch d’urgenza. Enfin ussa partevan ils medis d’Alvagni e da Bravuogn il servetsch d’urgenza. Cun quai che la pratica ad Alvagni duai vegnir serrada, resta mo pli in medi en Val d’Alvra. Quai pretendia ina nova schliaziun, scriva il spital. Tenor il Spital Tusaun na possia l’ambulanza betg cuvrir tut ils custs, il spital da Tusaun surpiglia il ristg finanzial.